**Nirmatrelvirum/Ritonavirum (Paxlovid) izsniegšanas kārtība**

1. Medikamentu Nirmatrelvirum/Ritonavirum (turpmāk tekstā – Medikaments) ordinē prognostiski smagas klīniskās gaitas augsta riska pacientiem ar COVID-19 infekciju agrīnā stadijā stacionārā, tikai saskaņā ar konsilija lēmumu un ievērojot VSIA “Paula Stradiņa klīniskā universitātes slimnīca” (turpmāk – PSKUS) un SIA “Rīgas Austrumu klīniskā universitātes slimnīca (turpmāk – RAKUS) izstrādāto pacienta mērķa grupu definējumu (skatīt 1. pielikumu).
2. Medikamenta uzglabāšanu un izsniegšanu nodrošina PSKUS. PSKUS nodrošina pareizu medikamenta uzglabāšanu atbilstoši ražotāja norādījumiem (+15 līdz +25 grādu temperatūrā).
3. Gadījumos, kad Medikaments ir indicēts pacientam PSKUS vai kādā no ārstniecības iestādēm (skat. 4.punktu), ārstu konsilijs tiek organizēts konkrētās ārstniecības iestādes ietvaros, paredzot, ka to veido sekojoši ārsti-speciālisti: pacienta ārstējošais ārsts, infektologs, pulmonologs vai reanimatologs, ārsts speciālists. Ārstējošais ārsts nodrošina konsilija audioierakstu, kā arī atbilstošu ierakstu pacienta medicīniskajā dokumentācijā.

\* - Stacionāra pacienti (pacienti ar imūnsupresiju, tostarp – pacienti ar onkoloģiskām saslimšanām, pacienti ar sirds-asinsvadu sistēmas saslimšanām, pacienti ar hroniskām nieru saslimšanām u.c. hroniskām saslimšanām, pacientiem, kuriem veikta transplantācija), kuri stacionārā ir inficējušies ar Covid-19 infekciju un kurus plānots izrakstīt no stacionāra, ir tiesīgi pabeigt terapijas kursu ar medikamentu (Nirmatrelvirum/Ritonavirum) dzīvesvietā, ja izrakstīšanas brīdī nav saņemts viss terapijas (30 kapsulas) kurss.

1. PSKUS slēgta tipa aptieka sagatavo Medikamentu izsniegšanai ārstniecības iestādēm saskaņā ar tabulā norādītajiem daudzumiem, lai nodrošinātu Medikamenta pieejamību visos minētajos stacionāros (Medikamenta rezerves):

|  |
| --- |
| Medikamenta izsniedzējs - |
| PSKUS |
| Ārstniecības iestādes | Ārstniecības iestādes rezerves (kursi) |
| 1. SIA “Rīgas Austrumu klīniskā universitātes slimnīca  | ~70 |
| 2.SIA "Liepājas reģionālā slimnīca"  | ~10 |
| 3.SIA "Ziemeļkurzemes reģionālā slimnīca" (Ventspils) | ~5 |
| 4.SIA "Jelgavas pilsētas slimnīca" | ~5 |
| 5. SIA "Daugavpils reģionālā slimnīca" | ~20 |
| 6. SIA "Vidzemes slimnīca" | ~10 |
| 7. SIA "Jēkabpils reģionālā slimnīca" | ~5 |
| 8. SIA "Rēzeknes slimnīca" | 5 |

Ja PSKUS izlietojusi visus savā slēgtā tipa aptiekā esošos Medikamenta resursus, tad tās par faktu informē Dienestu, kas veic medikamentu pārdali starp visām 4.punktā minētajām ārstniecības iestādēm, tādējādi nodrošināt medikamentu pieejamību.

1. PSKUS slēgta tipa aptiekas vadītājs informē konkrētās slimnīcas, kurām ir paredzēts izsniegt Medikamentu attiecīgajā apjomā, par to, ka Medikaments ir sagatavots izsniegšanai un vienosies par datumu un laiku, nosūtot elektronisko vēstuli slimnīcas atbildīgajām amatpersonām saskaņā ar Pielikumu Nr.2. Medikamenta izsniegšana notiek noformējot preču pavadzīmi, ko paraksta PSKUS aptiekas vadītājs vai viņa vietnieks un attiecīgās slimnīcas pārstāvis (kurjers).
2. Gadījumos, kad ir nepieciešams papildināt Medikamenta rezerves kādā no sarakstā minētajām slimnīcām (4.punkts), attiecīgās slimnīcas kontaktpersona elektroniski sazinās ar PSKUS aptiekas vadītāju A.Kanapuhinu (andrejs.kanapuhins@stradini.lv; tālr.29527905) un PSKUS aptiekas vadītāja vietnieci Jekaterinu Orlovu (jekaterina.orlova@stradini.lv), nosūtot adresātam elektronisko vēstuli un norādot nepieciešamo Medikamenta daudzumu.

Medikamenta izsniegšana notiek saskaņā ar 6.punktā aprakstīto kārtību.

1. Par Medikamenta transportēšanas un uzglabāšanas atbilstību normatīvo aktu prasībām ir atbildīga ārstniecības iestāde-saņēmējs.
2. Izsniegšanas kārtības pielikumā pievienoti dokumenti:
3. Pielikums Nr.1 - Pacientu mērķa grupas (indikācijas un kontrindikācijas/ mijiedarbība ar citām zālēm);
4. Pielikums Nr.2 – Ārstniecības iestāžu kontaktpersonu saraksts.